title: 2019 m. gruodžio 18 d. Europos Parlamento ir Tarybos direktyva (ES) 2019/2177, kuria iš dalies keičiama Direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II), Direktyva 2014/65/ES dėl finansinių priemonių rinkų ir Direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos (Tekstas svarbus EEE)

text:
27.12.2019

                  LT

                  Europos Sąjungos oficialusis leidinys

                  L 334/155

         EUROPOS PARLAMENTO IR TARYBOS DIREKTYVA (ES) 2019/2177
         2019 m. gruodžio 18 d.
         kuria iš dalies keičiama Direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II), Direktyva 2014/65/ES dėl finansinių priemonių rinkų ir Direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos
         (Tekstas svarbus EEE)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 53 straipsnio 1 dalį ir 62 straipsnį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos Centrinio Banko nuomonę (1),
         atsižvelgdami į Europos ekonomikos ir socialinių reikalų komiteto nuomonę (2),
         laikydamiesi įprastos teisėkūros procedūros (3),
         kadangi:

                     (1)

                     Europos Parlamento ir Tarybos direktyva 2014/65/ES (4) nustatoma duomenų teikimo paslaugų teikėjams (DTPT) skirta reguliavimo sistema ir reikalaujama, kad duomenų teikimo po sandorio sudarymo paslaugų teikėjas gautų veiklos leidimus veikti kaip patvirtintas skelbimo subjektas (PSS). Be to, pagal Direktyvą 2014/65/ES reikalaujama, kad konsoliduotos informacinės juostos tiekėjas (KIJT) siūlytų konsoliduotus prekybos duomenis, apimančius visus nuosavo kapitalo ir ne nuosavo kapitalo finansinių priemonių sandorius visoje Sąjungoje. Direktyva 2014/65/ES taip pat formalizuojami pranešimo apie sandorius kompetentingoms institucijoms kanalai, reikalaujant, kad trečioji šalis, teikianti pranešimus investicinių įmonių vardu, gautų veiklos leidimus veikti kaip patvirtintas pranešimų teikimo subjektas (PPTS);

                     (2)

                     prekybos duomenų ir tokių duomenų apdorojimo bei teikimo, įskaitant duomenų apdorojimą ir teikimą tarpvalstybiniu mastu, kokybė yra labai svarbus veiksnys norint pasiekti pagrindinį Europos Parlamento ir Tarybos reglamento (ES) Nr. 600/2014 (5) tikslą – padidinti finansų rinkų skaidrumą. Tikslūs prekybos duomenys suteikia naudotojams galimybę gauti prekybos veiklos finansų rinkose visos Sąjungos mastu apžvalgą, o kompetentingoms institucijoms – tikslią ir išsamią informaciją apie atitinkamus sandorius. Todėl, atsižvelgiant į tarpvalstybinį duomenų tvarkymo aspektą, su duomenimis susijusios kompetencijos sutelkimo naudą, įskaitant galimą masto ekonomiją, ir neigiamą galimų priežiūros praktikos skirtumų poveikį tiek prekybos duomenų kokybei, tiek DTPT užduotims, kompetentingoms institucijoms suteiktus veiklos leidimų suteikimo DTPT ir pastarųjų priežiūros įgaliojimus, taip pat duomenų rinkimo įgaliojimus tikslinga perduoti Europos Parlamento ir Tarybos reglamentu (ES) Nr. 1095/2010 (6) įsteigtai Europos priežiūros institucijai (Europos vertybinių popierių ir rinkų institucijai) (toliau – EVPRI), išskyrus PPTS arba PSS, kurie naudojasi pagal Reglamentą (ES) Nr. 600/2014 numatyta nukrypti leidžiančia nuostata, atžvilgiu;

                     (3)

                     siekiant užtikrinti nuoseklų tokių įgaliojimų perdavimą, tikslinga išbraukti Direktyvoje 2014/65/ES išdėstytas nuostatas, susijusias su DTPT veiklos reikalavimais ir kompetentingų institucijų kompetencija DTPT atžvilgiu, ir tas nuostatas įrašyti į Reglamentą (ES) Nr. 600/2014;

                     (4)

                     veiklos leidimų suteikimo DTPT, išskyrus PPTS arba PSS, kurie naudojasi pagal Reglamentą (ES) Nr. 600/2014 numatyta nukrypti leidžiančia nuostata, atžvilgiu, ir jų priežiūros įgaliojimų, perdavimas EVPRI yra suderinamas su EVPRI užduotimis. Konkrečiau, kompetentingų institucijų EVPRI perduoti duomenų rinkimo, veiklos leidimų suteikimo ir priežiūros įgaliojimai padeda EVPRI vykdyti kitas jai pagal Reglamentą (ES) Nr. 600/2014 pavestas užduotis, tokias kaip rinkos stebėsena, EVPRI laikinų intervencinių priemonių taikymo įgaliojimai ir su pozicijų valdymu susiję įgaliojimai, ir užtikrina, kad būtų nuolat laikomasi skaidrumo iki ir po sandorio sudarymo reikalavimų;

                     (5)

                     Europos Parlamento ir Tarybos direktyvoje 2009/138/EB (7) nustatyta, kad pagal į riziką orientuotą požiūrį į mokumo kapitalo reikalavimą draudimo ir perdraudimo įmonės ir grupės tam tikromis sąlygomis tam reikalavimui apskaičiuoti gali taikyti ne standartinę formulę, o vidaus modelius;

                     (6)

                     Direktyvoje 2009/138/EB numatytas su valstybe susijęs svyravimų korekcijos komponentas. Siekiant užtikrinti, kad šiuo su valstybe susijusiu komponentu būtų veiksmingai sumažintas pernelyg didelių obligacijų pajamingumo skirtumų poveikis atitinkamoje valstybėje, su valstybe susijusiam komponentui taikyti turėtų būti nustatyta atitinkama pagal riziką koreguoto valstybei taikomo skirtumo riba;

                     (7)

                     atsižvelgiant į suaktyvėjusią tarpvalstybinę draudimo veiklą, būtina stiprinti darnų Sąjungos teisės taikymą tarpvalstybinės draudimo veiklos atvejais, visų pirma ankstyvame etape. Šiuo tikslu turėtų būti stiprinamas priežiūros institucijų ir Europos Parlamento ir Tarybos reglamentu (ES) Nr. 1094/2010 (8) įsteigtos Europos priežiūros institucijos (Europos draudimo ir profesinių pensijų institucijos) (EDPPI) keitimasis informacija ir bendradarbiavimas. Visų pirma, turėtų būti numatyti pranešimo reikalavimai reikšmingos tarpvalstybinės draudimo veiklos arba krizinės situacijos atvejais, taip pat bendradarbiavimo platformų kūrimo sąlygos, kai planuojama tarpvalstybinė draudimo veikla yra reikšminga. Tarpvalstybinės draudimo veiklos reikšmingumas turėtų būti vertinamas metinės bendros pasirašytų įmokų sumos priimančiojoje valstybėje narėje, palyginti su draudimo įmonės visa metine bendra pasirašytų įmokų suma, poveikio draudėjų apsaugai priimančiojoje valstybėje narėje ir atitinkamos draudimo įmonės filialo ar veiklos poveikio priimančiosios valstybės narės rinkai atžvilgiu – kalbant apie laisvę teikti paslaugas. Bendradarbiavimo platformos yra veiksminga priemonė priežiūros institucijų tvirtesniam ir laiku vykdomam bendradarbiavimui užtikrinti, taigi ir vartotojų apsaugai didinti. Tačiau sprendimai dėl leidimų suteikimo, priežiūros ir vykdymo užtikrinimo priklauso ir toliau priklausys buveinės valstybės narės priežiūros institucijos kompetencijai;

                     (8)

                     kai tarpvalstybinė draudimo veikla yra reikšminga priimančiosios valstybės narės rinkos atžvilgiu ir ją vykdant būtina, kad buveinės valstybės narės ir priimančiosios valstybės narės priežiūros institucijos glaudžiai tarpusavyje bendradarbiautų, visų pirma kai draudikui galėtų kilti rizika patirti finansinių sunkumų ir dėl to galėtų būti padaryta žala draudėjams ir trečiosioms šalims, EDPPI turėtų sukurti ir koordinuoti bendradarbiavimo platformas;

                     (9)

                     atsižvelgiant į tai, kad Europos draudimo ir profesinių pensijų priežiūros institucijų komitetą (CEIOPS) pakeitė EDPPI, Direktyvoje 2009/138/EB pateikiamos nuorodos į CEIOPS turėtų būti išbrauktos;

                     (10)

                     padarius Europos Parlamento ir Tarybos reglamento (ES) Nr. 1093/2010 (9) pakeitimų, tuo reglamentu įsteigtai Europos priežiūros institucijai (Europos bankininkystės institucijai) (toliau – EBI) bus suteiktas naujas vaidmuo finansų sistemos naudojimo pinigų plovimui ar teroristų finansavimui prevencijos srityje ir reikės padaryti atitinkamų pakeitimų Europos Parlamento ir Tarybos direktyvoje (ES) 2015/849 (10);

                     (11)

                     todėl direktyvos 2009/138/EB, 2014/65/ES ir (ES) 2015/849 turėtų būti atitinkamai iš dalies pakeistos,

               PRIĖMĖ ŠIĄ DIREKTYVĄ:

            1 straipsnis
            Direktyvos 2014/65/ES pakeitimai
            Direktyva 2014/65/ES iš dalies keičiama taip:

                        1)

                        1 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Ši direktyva taikoma investicinėms įmonėms, rinkos operatoriams ir trečiųjų šalių įmonėms, teikiančioms investicines paslaugas ar vykdančioms investicinę veiklą įsteigus filialą Sąjungoje.“;

                                    b)

                                    2 dalies d punktas išbraukiamas;

                        2)

                        4 straipsnio 1 dalis iš dalies keičiama taip:

                                    a)

                                    36 ir 37 punktai pakeičiami taip:

                                                „36)

                                                valdymo organas – investicinės įmonės, rinkos operatoriaus arba duomenų teikimo paslaugų teikėjo, kaip apibrėžta Reglamento (ES) Nr. 600/2014 2 straipsnio 1 dalies 36a punkte, pagal nacionalinę teisę paskirtas valdymo organas arba organai, kuris (-ie) turi įgaliojimus nustatyti subjekto strategiją, tikslus bei bendrą veiklos kryptį, kuris (-ie) prižiūri ir stebi valdymo sprendimų priėmimą ir kurį (-iuos) sudaro asmenys, veiksmingai vadovaujantys subjekto veiklai.
                                                Kai šioje direktyvoje daromos nuorodos į valdymo organą, o pagal nacionalinę teisę valdymo organo valdymo ir priežiūros funkcijos yra pavestos skirtingiems organams arba skirtingiems vieno organo nariams, valstybės narės nustato pagal savo nacionalinę teisę atsakingus organus arba valdymo organo narius, išskyrus atvejus, kai šioje direktyvoje nustatyta kitaip;

                                                37)

                                                vyresnioji vadovybė – fiziniai asmenys, kurie investicinėje įmonėje, rinkos operatoriui arba duomenų teikimo paslaugų teikėjui, kaip apibrėžta Reglamento (ES) Nr. 600/2014 2 straipsnio 1 dalies 36a punkte, atlieka vykdomąsias funkcijas ir kurie yra atsakingi ir atskaitingi valdymo organui už kasdienį subjekto valdymą, įskaitant politikos, susijusios su įmonės ir jos darbuotojų atliekamu paslaugų ir produktų platinimu klientams, įgyvendinimą;“;

                                    b)

                                    52, 53, 54 punktai, 55 punkto c papunktis ir 63 punktas išbraukiami;

                        3)

                        22 straipsnis papildomas šia dalimi:
                        „Valstybės narės užtikrina, kad kompetentingos institucijos, jei jos yra atsakingos už patvirtinto skelbimo subjekto (PSS), kaip apibrėžta Reglamento (ES) Nr. 600/2014 2 straipsnio 1 dalies 34 punkte taikant nukrypti leidžiančią nuostatą pagal to reglamento 2 straipsnio 3 dalį, arba patvirtinto pranešimų teikimo subjekto (PPTS), kaip apibrėžta to reglamento 2 straipsnio 1 dalies 36 punkte taikant nukrypti leidžiančią nuostatą pagal to reglamento 2 straipsnio 3 dalį, veiklos leidimų suteikimą ir tos veiklos priežiūrą, stebėtų to PSS arba PPTS veiklą siekdamos įvertinti, kaip laikomasi tame reglamente numatytų veiklos sąlygų. Valstybės narės užtikrina, kad būtų įdiegtos atitinkamos priemonės, pagal kurias kompetentingos institucijos galėtų gauti informaciją, būtiną siekiant įvertinti, ar PSS ir PPTS vykdo tas pareigas.“;

                        4)

                        V antraštinė dalis išbraukiama;

                        5)

                        70 straipsnis iš dalies keičiamas taip:

                                    a)

                                    3 dalis iš dalies keičiama taip:

                                                i)

                                                a punkto xxxvii–xxxx papunkčiai išbraukiami;

                                                ii)

                                                b punkte įterpiamas šis papunktis:

                                                            „xxa)

                                                            27f straipsnio 1, 2 ir 3 dalių, 27g straipsnio 1–5 dalių ir 27i straipsnio 1–4 dalių, kai PSS ar PPTS taikoma nukrypti leidžianti nuostata pagal 2 straipsnio 3 dalį;“;

                                    b)

                                    4 dalies a ir b punktai pakeičiami taip:

                                                „a)

                                                šios direktyvos 5 straipsnio, 6 straipsnio 2 dalies, 34 straipsnio, 35 straipsnio, 39 straipsnio arba 44 straipsnio; arba

                                                b)

                                                Reglamento (ES) Nr. 600/2014 7 straipsnio 1 dalies trečio sakinio arba to reglamento 11 straipsnio 1 dalies ir, kai PSS ar PPTS taikoma nukrypti leidžianti nuostata pagal to reglamento 2 straipsnio 3 dalį, to reglamento 27b straipsnio.“;

                                    c)

                                    6 dalies c punktas pakeičiamas taip:

                                                „c)

                                                investicinės įmonės, rinkos operatoriaus, kuriam suteiktas leidimas vykdyti DPS arba OPS veiklą, arba reguliuojamosios rinkos atveju – įstaigos veiklos leidimo panaikinimas arba sustabdymas pagal šios direktyvos 8 ir 43 straipsnius ir kai PSS ar PPTS taikoma nukrypti leidžianti nuostata pagal Reglamento (ES) Nr. 600/2014 2 straipsnio 3 dalį, leidimo panaikinimas arba sustabdymas pagal to reglamento 27e straipsnį;“;

                        6)

                        71 straipsnio 6 dalis pakeičiama taip:

                           „6.   Kai paskelbta baudžiamoji ar administracinė sankcija yra susijusi su investicine įmone, rinkos operatoriumi, kredito įstaiga, kiek tai susiję su investicinėmis paslaugomis ir veikla ar papildomomis paslaugomis, ar trečiųjų valstybių įmonių filialu, kuriems veiklos leidimas išduotas pagal šią direktyvą, arba su PSS ar PPTS, kuriam veiklos leidimas išduotas pagal Reglamentą (ES) Nr. 600/2014 ir kuriam taikoma nukrypti leidžianti nuostata pagal to reglamento 2 straipsnio 3 dalį, EVPRI į atitinkamą registrą įtraukia nuorodą apie viešai paskelbtą sankciją.“;

                        7)

                        77 straipsnio 1 dalies pirmos pastraipos įžanginis sakinys pakeičiamas taip:
                        „Valstybės narės nustato bent tai, kad kiekvienas įgaliotas asmuo, kaip apibrėžta Europos Parlamento ir Tarybos direktyvoje 2006/43/EB (*1), investicinėje įmonėje, reguliuojamoje rinkoje arba PSS ar PPTS, kuriam veiklos leidimas išduotas pagal Reglamentą (ES) Nr. 600/2014 ir kuriam taikoma nukrypti leidžianti nuostata pagal to reglamento 2 straipsnio 3 dalį, atliekantis užduotį, apibūdintą Direktyvos 2013/34/ES 34 straipsnyje arba Direktyvos 2009/65/EB 73 straipsnyje, arba bet kokią kitą teisės aktais nustatytą užduotį, privalo nedelsdamas informuoti kompetentingas institucijas apie bet kokį su ta įmone susijusį faktą ar sprendimą, apie kurį tas asmuo sužinojo vykdydamas minėtą užduotį ir kuris gali:

                           (*1)  2006 m. gegužės 17 d. Europos Parlamento ir Tarybos direktyva 2006/43/EB dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito, iš dalies keičianti Tarybos direktyvas 78/660/EEB ir 83/349/EEB bei panaikinanti Tarybos direktyvą 84/253/EEB (OL L 157, 2006 6 9, p. 87).“;"

                        8)

                        89 straipsnis iš dalies keičiamas taip:

                                    a)

                                    2 ir 3 dalys pakeičiamos taip:

                                       „2.   2 straipsnio 3 dalyje, 4 straipsnio 1 dalies 2 punkto antroje pastraipoje, 4 straipsnio 2 dalyje, 13 straipsnio 1 dalyje, 16 straipsnio 12 dalyje, 23 straipsnio 4 dalyje, 24 straipsnio 13 dalyje, 25 straipsnio 8 dalyje, 27 straipsnio 9 dalyje, 28 straipsnio 3 dalyje, 30 straipsnio 5 dalyje, 31 straipsnio 4 dalyje, 32 straipsnio 4 dalyje, 33 straipsnio 8 dalyje, 52 straipsnio 4 dalyje, 54 straipsnio 4 dalyje, 58 straipsnio 6 dalyje ir 79 straipsnio 8 dalyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo 2014 m. liepos 2 d.

                                       3.   Europos Parlamentas arba Taryba gali bet kada atšaukti 2 straipsnio 3 dalyje, 4 straipsnio 1 dalies 2 punkto antroje pastraipoje, 4 straipsnio 2 dalyje, 13 straipsnio 1 dalyje, 16 straipsnio 12 dalyje, 23 straipsnio 4 dalyje, 24 straipsnio 13 dalyje, 25 straipsnio 8 dalyje, 27 straipsnio 9 dalyje, 28 straipsnio 3 dalyje, 30 straipsnio 5 dalyje, 31 straipsnio 4 dalyje, 32 straipsnio 4 dalyje, 33 straipsnio 8 dalyje, 52 straipsnio 4 dalyje, 54 straipsnio 4 dalyje, 58 straipsnio 6 dalyje ir 79 straipsnio 8 dalyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.“;

                                    b)

                                    5 dalis pakeičiama taip:

                                       „5.   Pagal 2 straipsnio 3 dalį, 4 straipsnio 1 dalies 2 punkto antrą pastraipą, 4 straipsnio 2 dalį, 13 straipsnio 1 dalį, 16 straipsnio 12 dalį, 23 straipsnio 4 dalį, 24 straipsnio 13 dalį, 25 straipsnio 8 dalį, 27 straipsnio 9 dalį, 28 straipsnio 3 dalį, 30 straipsnio 5 dalį, 31 straipsnio 4 dalį, 32 straipsnio 4 dalį, 33 straipsnio 8 dalį, 52 straipsnio 4 dalį, 54 straipsnio 4 dalį, 58 straipsnio 6 dalį arba 79 straipsnio 8 dalį priimtas deleguotasis aktas įsigalioja tik tuo atveju, jeigu per tris mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas trimis mėnesiais.“;

                        9)

                        90 straipsnio 2 ir 3 dalys išbraukiamos;

                        10)

                        93 straipsnio 1 dalies antra pastraipa pakeičiama taip:
                        „Valstybės narės tas nuostatas taiko nuo 2018 m. sausio 3 d.“;

                        11)

                        I priedo D skirsnis išbraukiamas.

            2 straipsnis
            Direktyvos 2009/138/EB pakeitimai
            Direktyva 2009/138/EB iš dalies keičiama taip:

                        1)

                        77d straipsnio 4 dalies pirmas sakinys pakeičiamas taip:
                        „Kalbant apie kiekvieną atitinkamą valstybę, 3 dalyje nurodyta nerizikingų palūkanų normų svyravimų korekcija tos valstybės valiutos atžvilgiu, prieš pritaikant 65 % koeficientą, padidinama skirtumu tarp pagal riziką koreguoto valstybei taikomo normų skirtumo ir dvigubo pagal riziką koreguoto valiutai taikomo skirtumo, jei gauto skirtumo vertė yra teigiama, o pagal riziką koreguotas valstybei taikomas skirtumas viršija 85 bazinius punktus.“;

                        2)

                        112 straipsnyje įterpiama ši dalis:

                           „3a.   Pagal Reglamento (ES) Nr. 1094/2010 35 straipsnio 1 dalį priežiūros institucijos informuoja EDPPI apie prašymus leisti taikyti arba keisti vidaus modelį. Vienos arba kelių atitinkamų priežiūros institucijų prašymu EDPPI gali suteikti techninę pagalbą pagal to reglamento 8 straipsnio 1 dalies b punktą tokios pagalbos paprašiusiai priežiūros institucijai ar institucijoms siekiant priimti sprendimą dėl prašymo.“;

                        3)

                        I antraštinės dalies VIII skyriuje įterpiamas šis skirsnis:

                           „2a skirsnis

                              Pranešimas ir bendradarbiavimo platformos

                           152a straipsnis
                           Pranešimas

                              1.   Jei buveinės valstybės narės priežiūros institucija ketina suteikti leidimą draudimo ar perdraudimo įmonei, iš kurios veiklos plano galima daryti išvadą, kad tam tikra jos veiklos dalis bus grindžiama laisve teikti paslaugas arba laisve įsisteigti kitoje valstybėje narėje, ir iš to veiklos plano taip pat galima daryti išvadą, kad ta veikla gali būti aktuali priimančiosios valstybės narės rinkai, buveinės valstybės narės priežiūros institucija praneša apie tai EDPPI ir atitinkamos priimančiosios valstybės narės priežiūros institucijai.

                              2.   Be 1 dalyje numatyto pranešimo, buveinės valstybės narės priežiūros institucija taip pat praneša EDPPI ir atitinkamos priimančiosios valstybės narės priežiūros institucijai, jeigu nustato, kad blogėja finansinė padėtis arba atsiranda kita rizika, kuri kyla dėl draudimo ar perdraudimo įmonės vykdomos veiklos, grindžiamos laisve teikti paslaugas arba įsisteigimo laisve ir galinčios turėti poveikio tarpvalstybiniu mastu. Priimančiosios valstybės narės priežiūros institucija taip pat gali pranešti atitinkamos buveinės valstybės narės priežiūros institucijai, jeigu jai kyla didelis ir pagrįstas susirūpinimas dėl vartotojų apsaugos. Priežiūros institucijos gali perduoti klausimą svarstyti EDPPI ir prašyti jos pagalbos, jei dvišaliu pagrindu susitarti nepavyksta.

                              3.   1 ir 2 dalyse nurodyti pranešimai turi būti pakankamai išsamūs, kad būtų galima atlikti tinkamą vertinimą.

                              4.   1 ir 2 dalyse nurodyti pranešimai nedaro poveikio šioje direktyvoje numatytiems buveinės valstybės narės ir priimančiosios valstybės narės priežiūros institucijoms priskirtiems priežiūros įgaliojimams.

                           152b straipsnis
                           Bendradarbiavimo platformos

                              1.   EDPPI gali, jei esama pagrįsto susirūpinimo dėl neigiamo poveikio draudėjams, savo iniciatyva arba vienos ar kelių atitinkamų priežiūros institucijų prašymu sukurti ir koordinuoti bendradarbiavimo platformą, kad sustiprintų atitinkamų priežiūros institucijų keitimąsi informacija ir užtikrintų tvirtesnį jų bendradarbiavimą, kai draudimo ar perdraudimo įmonė vykdo arba ketina vykdyti veiklą, grindžiamą laisve teikti paslaugas arba įsisteigimo laisve, jei:

                                          a)

                                          tokia veikla aktuali priimančiosios valstybės narės rinkai;

                                          b)

                                          buveinės valstybės narės priežiūros institucija pagal 152a straipsnio 2 dalį yra pateikusi pranešimą apie blogėjančią finansinę padėtį ar kitą atsirandančią riziką arba

                                          c)

                                          klausimas buvo perduotas svarstyti EDPPI pagal 152a straipsnio 2 dalį.

                              2.   1 dalis nedaro poveikio atitinkamų priežiūros institucijų teisei sukurti bendradarbiavimo platformą, jei jos visos dėl to susitaria.

                              3.   Bendradarbiavimo platformos sukūrimas pagal 1 ir 2 dalis nedaro poveikio šioje direktyvoje numatytiems buveinės valstybės narės ir priimančiosios valstybės narės priežiūros institucijoms priskirtiems priežiūros įgaliojimams.

                              4.   Nedarant poveikio Reglamento (ES) Nr. 1094/2010 35 straipsniui, EDPPI prašymu atitinkamos priežiūros institucijos laiku pateikia visą būtiną informaciją, kad bendradarbiavimo platforma galėtų tinkamai veikti.“;

                        4)

                        231 straipsnis iš dalies keičiamas taip:

                                    a)

                                    1 dalies trečia pastraipa pakeičiama taip:
                                    „Grupės priežiūros institucija informuoja kitus priežiūros institucijų kolegijos narius, įskaitant EDPPI, apie gautą prašymą, ir nedelsdama išsamų prašymą, įskaitant įmonės pateiktus dokumentus, perduoda tiems nariams. Vienos arba kelių atitinkamų priežiūros institucijų prašymu EDPPI gali pagal Reglamento (ES) Nr. 1094/2010 8 straipsnio 1 dalies b punktą suteikti techninę pagalbą tokios pagalbos paprašiusiai priežiūros institucijai ar institucijoms siekiant priimti sprendimą dėl prašymo.“;

                                    b)

                                    3 dalies trečios pastraipos pirmas sakinys pakeičiamas taip:
                                    „Jei EDPPI nepriima šios dalies antroje pastraipoje nurodyto sprendimo pagal Reglamento (ES) Nr. 1094/2010 19 straipsnio 3 dalį, galutinį sprendimą priima grupės priežiūros institucija.“;

                        5)

                        237 straipsnio 3 dalies trečios pastraipos pirmas sakinys pakeičiamas taip:
                        „Jei EDPPI nepriima šios dalies antroje pastraipoje nurodyto sprendimo pagal Reglamento (ES) Nr. 1094/2010 19 straipsnio 3 dalį, galutinį sprendimą priima grupės priežiūros institucija.“;

                        6)

                        248 straipsnio 4 dalies trečia pastraipa išbraukiama.

            3 straipsnis
            Direktyvos (ES) 2015/849 pakeitimai
            Direktyva (ES) 2015/849 iš dalies keičiama taip:

                        1)

                        6 straipsnis iš dalies keičiamas taip:

                                    a)

                                    3 dalis pakeičiama taip:

                                       „3.   Komisija pateikia 1 dalyje nurodytą ataskaitą valstybėms narėms ir įpareigotiesiems subjektams, kad padėtų jiems nustatyti, suprasti, valdyti ir mažinti pinigų plovimo ir teroristų finansavimo riziką ir kad kiti suinteresuotieji subjektai, įskaitant nacionalines teisėkūros institucijas, Europos Parlamentą, Europos Parlamento ir Tarybos reglamentu (ES) Nr. 1093/2010 (*2) įsteigtą Europos priežiūros instituciją (Europos bankininkystės instituciją) (toliau – EBI) ir ES finansinės žvalgybos padalinių (FŽP) atstovus, galėtų geriau suprasti tą riziką. Ataskaita skelbiama viešai ne vėliau kaip per šešis mėnesius po to, kai buvo pateikta valstybėms narėms, išskyrus tuos ataskaitos elementus, kuriuose pateikiama įslaptinta informacija.

                                       (*2)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).“;"

                                    b)

                                    5 dalies antras sakinys pakeičiamas taip:
                                    „Vėliau EBI savo nuomonę skelbia kas dvejus metus.“;

                        2)

                        7 straipsnis iš dalies keičiamas taip:

                                    a)

                                    2 dalies antras sakinys pakeičiamas taip:
                                    „Apie paskirtą instituciją pranešama arba to mechanizmo aprašymas pateikiamas Komisijai, EBI ir kitoms valstybėms narėms.“;

                                    b)

                                    5 dalies pirmas sakinys pakeičiamas taip:

                                       „5.   Valstybės narės pateikia savo rizikos vertinimų rezultatus, įskaitant jų atnaujinimus, Komisijai, EBI ir kitoms valstybėms narėms.“;

                        3)

                        17 straipsnio pirmas sakinys pakeičiamas taip:
                        „EPI ne vėliau kaip 2017 m. birželio 26 d. pagal Reglamento (ES) Nr. 1093/2010 16 straipsnį paskelbia kompetentingoms institucijoms, kredito įstaigoms ir finansų įstaigoms skirtas gaires dėl rizikos veiksnių, į kuriuos reikia atsižvelgti, ir priemonių, kurių reikia imtis tais atvejais, kai tikslinga taikyti supaprastinto deramo klientų tikrinimo priemones. EBI tokias gaires paskelbia, jei tikslinga, nuo 2020 m. sausio 1 d.“;

                        4)

                        18 straipsnio 4 dalies pirmas sakinys pakeičiamas taip:

                           „4.   EPI ne vėliau kaip 2017 m. birželio 26 d. pagal Reglamento (ES) Nr. 1093/2010 16 straipsnį paskelbia kompetentingoms institucijoms, kredito įstaigoms ir finansų įstaigoms skirtas gaires dėl rizikos veiksnių, į kuriuos reikia atsižvelgti, ir priemonių, kurių reikia imtis tais atvejais, kai tikslinga taikyti supaprastinto deramo klientų tikrinimo priemones. EBI tokias gaires paskelbia, jei tikslinga, nuo 2020 m. sausio 1 d.“;

                        5)

                        41 straipsnio 1 dalis pakeičiama taip:

                           „1.   Pagal šią direktyvą atliekamam asmens duomenų tvarkymui taikomi Europos Parlamento ir Tarybos reglamentai (ES) 2016/679 (*3) ir (ES) 2018/1725 (*4).

                           (*3)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1);"

                           (*4)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).“;"

                        6)

                        45 straipsnis iš dalies keičiamas taip:

                                    a)

                                    4 dalis pakeičiama taip:

                                       „4.   Valstybės narės ir EBI informuoja viena kitą apie atvejus, kai trečiosios valstybės teisė neleidžia įgyvendinti pagal 1 dalį reikalaujamos politikos ir procedūrų. Tokiais atvejais gali būti imamasi koordinuotų veiksmų sprendimui rasti. Nustatydamos, kurios trečiosios valstybės neleidžia įgyvendinti pagal 1 dalį reikalaujamos politikos ir procedūrų, valstybės narės ir EBI atsižvelgia į visus teisinius suvaržymus, kurie gali trukdyti tinkamai įgyvendinti tą politiką ir procedūras, įskaitant slaptumą, duomenų apsaugą ir kitus suvaržymus, dėl kurių ribojamas keitimasis informacija, kuri gali būti svarbi tam tikslui.“;

                                    b)

                                    6 dalis pakeičiama taip:

                                       „6.   EBI parengia techninių reguliavimo standartų projektus, kuriuose nustato, kokios rūšies 5 dalyje nurodytų papildomų priemonių ir kokių būtiniausių veiksmų turi imtis kredito įstaigos ir finansų įstaigos, kai trečiosios valstybės teisė neleidžia įgyvendinti pagal 1 ir 3 dalis reikalaujamų priemonių.
                                       EBI pirmoje pastraipoje nurodytus techninių reguliavimo standartų projektus Komisijai pateikia ne vėliau kaip 2016 m. gruodžio 26 d.“;

                                    c)

                                    10 dalis pakeičiama taip:

                                       „10.   EBI parengia techninių reguliavimo standartų projektus, kuriuose išdėsto aplinkybių, kuriomis tikslinga paskirti pagrindinį kontaktinį punktą pagal 9 dalį, nustatymo kriterijus ir nurodo, kokios turėtų būti pagrindinių kontaktinių punktų funkcijos.
                                       EBI pirmoje pastraipoje nurodytus techninių reguliavimo standartų projektus Komisijai pateikia ne vėliau kaip 2017 m. birželio 26 d.“;

                        7)

                        48 straipsnis iš dalies keičiamas taip:

                                    a)

                                    1a dalies antros pastraipos trečias sakinys pakeičiamas taip:
                                    „Valstybių narių finansų priežiūros institucijos taip pat atlieka EBI kontaktinio punkto funkcijas.“;

                                    b)

                                    10 dalies pirmas sakinys pakeičiamas taip:

                                       „10.   EPI ne vėliau kaip 2017 m. birželio 26 d. pagal Reglamento (ES) Nr. 1093/2010 16 straipsnį paskelbia kompetentingoms institucijoms skirtas gaires dėl rizika grindžiamo požiūrio į priežiūrą ypatumų ir dėl veiksmų, kurių reikia imtis vykdant rizika grindžiamą priežiūrą. EBI tokias gaires paskelbia, jei tikslinga, nuo 2020 m. sausio 1 d.“;

                        8)

                        VI skyriaus 3 skirsnio II poskirsnio pavadinimas pakeičiamas taip:
                        „Bendradarbiavimas su EBI“;

                        9)

                        50 straipsnis pakeičiamas taip:

                           „50 straipsnis

                           Kompetentingos institucijos teikia EBI visą informaciją, būtiną jos pareigoms pagal šią direktyvą vykdyti.“;

                        10)

                        62 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Valstybės narės užtikrina, kad jų kompetentingos institucijos praneštų EBI apie visas administracines sankcijas ir priemones, pagal 58 ir 59 straipsnius skirtas kredito įstaigoms ir finansų įstaigoms, įskaitant informaciją apie visus su šiomis sankcijomis ir priemonėmis susijusius skundus ir jų nagrinėjimo rezultatus.“;

                                    b)

                                    3 dalis pakeičiama taip:

                                       „3.   EBI administruoja interneto svetainę, kurioje pateikiami saitai į kiekvienos kompetentingos institucijos paskelbtą informaciją apie kredito įstaigoms ir finansų įstaigoms pagal 60 straipsnį skirtas administracines sankcijas ir priemones, ir nurodo laikotarpį, kuriuo kiekviena valstybė narė turi skelbti administracines sankcijas ir priemones.“.

            4 straipsnis
            Perkėlimas į nacionalinę teisę

               1.   Valstybės narės ne vėliau kaip 2021 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               2.   Valstybės narės ne vėliau kaip 2020 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos 2 straipsnio 1 punkto. Jos nedelsdamos pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3.   Valstybės narės su 1 straipsniu susijusias priemones taiko nuo 2022 m. sausio 1 d., o su 2 ir 3 straipsniais susijusias priemones – nuo 2021 m. birželio 30 d. Valstybės narės su 2 straipsnio 1 punktu susijusias priemones taiko ne vėliau kaip 2020 m. liepos 1 d.

               4.   Valstybės narės, priimdamos 1 ir 2 dalyse nurodytas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

            5 straipsnis
            Įsigaliojimas
            Ši direktyva įsigalioja trečią dieną po jos paskelbimo Europos Sąjungos oficialiajame leidinyje.

            6 straipsnis
            Adresatai
            Ši direktyva skirta valstybėms narėms.

            Priimta Strasbūre 2019 m. gruodžio 18 d.

                  Europos Parlamento vardu

                  Pirmininkas

               D. M. SASSOLI

                  Tarybos vardu

                  Pirmininkė

               T. TUPPURAINEN

            (1)  OL C 251, 2018 7 18, p. 2.

            (2)  OL C 227, 2018 6 28, p. 63.

            (3)  2019 m. balandžio 16 d. Europos Parlamento pozicija (dar nepaskelbta Oficialiajame leidinyje) ir 2019 m. gruodžio 2 d. Tarybos sprendimas.

            (4)  2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (OL L 173, 2014 6 12, p. 349).

            (5)  2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012 (OL L 173, 2014 6 12, p. 84).

            (6)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

            (7)  2009 m. lapkričio 25 d. Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 335, 2009 12 17, p. 1).

            (8)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).

            (9)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

            (10)  2015 m. gegužės 20 d. Europos Parlamento ir Tarybos direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos, kuria iš dalies keičiamas Europos Parlamento ir Tarybos reglamentas (ES) Nr. 648/2012 ir panaikinama Europos Parlamento ir Tarybos direktyva 2005/60/EB bei Komisijos direktyva 2006/70/EB (OL L 141, 2015 6 5, p. 73).


title: Komisijos įgyvendinimo direktyva (ES) 2019/1985 2019 m. lapkričio 28 d. kuria dėl tam tikrų žemės ūkio augalų ir daržovių veislių varietetų savybių, kurias būtina tikrinti, ir būtinųjų tyrimų sąlygų iš dalies keičiamos direktyvos 2003/90/EB ir 2003/91/EB, kuriomis nustatomos atitinkamai Tarybos direktyvos 2002/53/EB 7 straipsnio ir Tarybos direktyvos 2002/55/EB 7 straipsnio įgyvendinimo priemonės (Tekstas svarbus EEE)

text:
29.11.2019

                  LT

                  Europos Sąjungos oficialusis leidinys

                  L 308/86

         KOMISIJOS ĮGYVENDINIMO DIREKTYVA (ES) 2019/1985
         2019 m. lapkričio 28 d.
         kuria dėl tam tikrų žemės ūkio augalų ir daržovių veislių varietetų savybių, kurias būtina tikrinti, ir būtinųjų tyrimų sąlygų iš dalies keičiamos direktyvos 2003/90/EB ir 2003/91/EB, kuriomis nustatomos atitinkamai Tarybos direktyvos 2002/53/EB 7 straipsnio ir Tarybos direktyvos 2002/55/EB 7 straipsnio įgyvendinimo priemonės
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jos 7 straipsnio 2 dalies a ir b punktus,
         atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (2), ypač į jos 7 straipsnio 2 dalies a ir b punktus,
         kadangi:

                     (1)

                     Komisijos direktyvos 2003/90/EB (3) ir 2003/91/EB (4) buvo priimtos siekiant užtikrinti, kad valstybių narių į nacionalinius katalogus įtraukiamos veislės atitiktų Bendrijos augalų veislių tarnybos (BAVT) patvirtintus protokolus dėl įvairių augalų veislių savybių, kurias būtina tikrinti, ir būtinųjų tų veislių tyrimų sąlygų tiek, kiek nustatyta šiais protokolais. Dėl neįtrauktų į BAVT protokolus veislių direktyvose nustatyta, kad taikomos Tarptautinės naujų augalų veislių apsaugos sąjungos (TNAVAS) rekomendacijos;

                     (2)

                     po paskutinio direktyvų 2003/90/EB ir 2003/91/EB pakeitimo, padaryto Komisijos įgyvendinimo direktyva (ES) 2019/114 (5) BAVAT patvirtino naujus protokolus ir atnaujino esamus;

                     (3)

                     todėl direktyvos 2003/90/EB ir 2003/91/EB turėtų būti atitinkamai iš dalies pakeistos;

                     (4)

                     šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyvos 2003/90/EB I ir II priedai pakeičiami šios direktyvos priedo A dalies tekstu.

            2 straipsnis
            Direktyvos 2003/91/EB priedai pakeičiami šios direktyvos priedo B dalies tekstu.

            3 straipsnis
            Dėl iki 2020 m. birželio 1 d. pradėtų tyrimų valstybės narės gali taikyti direktyvų 2003/90/EB ir 2003/91/EB redakcijas, taikytas iki šia direktyva padaryto jų pakeitimo.

            4 straipsnis
            Valstybės narės ne vėliau kaip iki 2020 m. gegužės 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
            Tas nuostatas jos taiko nuo 2020 m. birželio 1 d.
            Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

            5 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            6 straipsnis
            Ši direktyva skirta valstybėms narėms.

            Priimta Briuselyje 2019 m. lapkričio 28 d.

                  Komisijos vardu

                  Pirmininkas

               Jean-Claude JUNCKER

            (1)  OL L 193, 2002 7 20, p. 1.

            (2)  OL L 193, 2002 7 20, p. 33.

            (3)  2003 m. spalio 6 d. Komisijos direktyva 2003/90/EB, nustatanti Tarybos direktyvos 2002/53/EB 7 straipsnio dėl būtiniausiai tikrintinų tam tikrų žemės ūkio augalų veislių požymių ir minimalių tikrinimo reikalavimų įgyvendinimo priemones (OL L 254, 2003 10 8, p. 7).

            (4)  2003 m. spalio 6 d. Komisijos direktyva 2003/91/EB, nustatanti Tarybos direktyvos 2002/55/EB 7 straipsnio įgyvendinimo priemones, susijusias su minimaliomis tikrinimo charakteristikomis ir minimaliomis daržovių rūšių tam tikrų veislių tikrinimo sąlygomis (OL L 254, 2003 10 8, p. 11).

            (5)  2019 m. sausio 24 d. Komisijos įgyvendinimo direktyva (ES) 2019/114, kuria iš dalies keičiamos direktyvos 2003/90/EB ir 2003/91/EB, kuriomis nustatomos atitinkamai Tarybos direktyvos 2002/53/EB 7 straipsnio ir Tarybos direktyvos 2002/55/EB 7 straipsnio įgyvendinimo priemonės, susijusios su tam tikrų žemės ūkio augalų ir daržovių veislių varietetų būtinosiomis tikrinamosiomis savybėmis ir būtinosiomis tyrimų sąlygomis (OL L 23, 2019 1 25, p. 35).

            PRIEDAS

               A DALIS

                     „I PRIEDAS
                     1 straipsnio 2 dalies a punkte nurodytų veislių, turinčių atitikti BAVT techninius protokolus (1), sąrašas

                                    Mokslinis pavadinimas

                                    Bendrinis pavadinimas

                                    BAVT protokolas

                                    Festuca arundinacea Schreb.

                                 Nendrinis eraičinas

                                 2015 10 1, TP 39/1

                                    Festuca filiformis Pourr.

                                 Siūlinis eraičinas

                                 2011 6 23, TP 67/1

                                    Festuca ovina L.

                                 Avinis eraičinas

                                 2011 6 23, TP 67/1

                                    Festuca pratensis Huds.

                                 Tikrasis eraičinas

                                 2015 10 1, TP 39/1

                                    Festuca rubra L.

                                 Raudonasis eraičinas

                                 2011 6 23, TP 67/1

                                    Festuca trachyphylla (Hack.) Krajina

                                 Šiurkštusis eraičinas

                                 2011 6 23, TP 67/1

                                    Lolium multiflorum Lam.

                                 Gausiažiedė svidrė

                                 2019 3 19, TP 4/2

                                    Lolium perenne L.

                                 Daugiametė svidrė

                                 2019 3 19, TP 4/2

                                    Lolium x hybridum Hausskn.

                                 Bušo svidrė

                                 2019 3 19, TP 4/2

                                    Pisum sativum L. (partim)

                                 Sėjamasis žirnis

                                 2017 3 15, TP 7/2 red. 2

                                    Poa pratensis L.

                                 Pievinė miglė

                                 2017 3 15, TP 33/1

                                    Vicia faba L.

                                 Paprastoji pupa

                                 2019 3 19, TP 8/1

                                    Vicia sativa L.

                                 Sėjamasis vikis

                                 2016 4 19, TP 32/1

                                    Brassica napus L. var. napobrassica (L.) Rchb.

                                 Griežtis

                                 2015 3 11, TP 89/1

                                    Raphanus sativus L. var. oleiformis Pers.

                                 Aliejinis ridikas

                                 2017 3 15, TP 178/1

                                    Brassica napus L. (partim)

                                 Paprastasis griežtis

                                 2011 11 16, TP 36/2

                                    Cannabis sativa L.

                                 Pluoštinės kanapės

                                 2018 3 21, TP 276/1, iš dalies pakeista red.

                                    Glycine max (L.) Merr.

                                 Gauruotoji soja

                                 2017 3 15, TP 80/1

                                    Gossypium spp.

                                 Vilnamedžiai

                                 2016 4 19, TP 88/1

                                    Helianthus annuus L.

                                 Saulėgrąžos

                                 2002 10 31, TP 81/1

                                    Linum usitatissimum L.

                                 Sėjamasis linas

                                 2014 3 19, TP 57/2

                                    Sinapis alba L.

                                 Baltoji garstyčia

                                 2017 3 15, TP 179/1

                                    Avena nuda L.

                                 Plikoji aviža

                                 2015 10 1, TP 20/2

                                    Avena sativa L. (includes A. byzantina K. Koch)

                                 Sėjamoji aviža

                                 2015 10 1, TP 20/2

                                    Hordeum vulgare L.

                                 Miežiai

                                 2019 3 19, TP 19/5

                                    Oryza sativa L.

                                 Ryžiai

                                 2015 10 1, TP 16/3

                                    Secale cereale L.

                                 Rugiai

                                 2002 10 31, TP 58/1

                                    Sorghum bicolor (L.) Moench

                                 Sorgai

                                 2019 3 19, TP 122/1

                                    Sorghum sudanense (Piper) Stapf.

                                 Sudanžolė

                                 2019 3 19, TP 122/1

                                    Sorghum bicolor (L.) Moench x Sorghum sudanense (Piper) Stapf

                                 Hibridai, gaunami kryžminant Sorghum bicolor ir Sorghum sudanense

                                 2019 3 19, TP 122/1

                                    xTriticosecale Wittm. ex A. Camus

                                 Hibridai, gauti sukryžminus Triticum genties rūšis ir Secale genties rūšis

                                 2011 2 16, TP 121/2 red. 1

                                    Triticum aestivum L.

                                 Paprastieji kviečiai

                                 2019 3 19, TP 3/5

                                    Triticum durum Desf.

                                 Kietieji kviečiai

                                 2014 3 19, TP 120/3

                                    Zea mays L. (partim)

                                 Kukurūzai

                                 2010 3 11, TP 2/3

                                    Solanum tuberosum L.

                                 Valgomosios bulvės

                                 2017 3 15, TP 23/3

                     II PRIEDAS
                     1 straipsnio 2 dalies b punkte nurodytų veislių, turinčių atitikti TNAVAS bandymų atlikimo rekomendacijas (1), sąrašas

                                    Mokslinis pavadinimas

                                    Bendrinis pavadinimas

                                    TNAVAS rekomendacija

                                    Beta vulgaris L.

                                 Paprastasis runkelis

                                 1994 1 1 4, TG/150/3

                                    Agrostis canina L.

                                 Šuninė smilga

                                 1990 10 12, TG/30/6

                                    Agrostis gigantea Roth

                                 Didžioji smilga

                                 1990 10 12, TG/30/6

                                    Agrostis stolonifera L.

                                 Baltoji smilga

                                 1990 10 12, TG/30/6

                                    Agrostis capillaris L.

                                 Paprastoji smilga

                                 1990 10 12, TG/30/6

                                    Bromus catharticus Vahl

                                 Paprastoji ragažolė

                                 2001 4 4, TG/180/3

                                    Bromus sitchensis Trin.

                                 Sitkinė dirsė

                                 2001 4 4, TG/180/3

                                    Dactylis glomerata L.

                                 Paprastoji šunažolė

                                 2002 4 17, TG/31/8

                                    xFestulolium Asch. et Graebn.

                                 Hibridai, gauti sukryžminus Festuca genties rūšis ir Lolium genties rūšis

                                 2008 4 9, TG/243/1

                                    Phleum nodosum L.

                                 Smulkusis motiejukas

                                 1984 1 1 7, TG/34/6

                                    Phleum pratense L.

                                 Pašarinis motiejukas

                                 1984 1 1 7, TG/34/6

                                    Lotus corniculatus L.

                                 Paprastasis garždenis

                                 2008 4 9, TG/193/1

                                    Lupinus albus L.

                                 Baltažiedis lubinas

                                 2004 3 31, TG/66/4

                                    Lupinus angustifolius L.

                                 Siauralapis lubinas

                                 2004 3 31, TG/66/4

                                    Lupinus luteus L.

                                 Geltonasis lubinas

                                 2004 3 31, TG/66/4

                                    Medicago doliata Carmign.

                                 Dygioji liucerna

                                 2006 4 5, TG/228/1

                                    Medicago italica (Mill.) Fiori

                                 Italinė liucerna

                                 2006 4 5, TG/228/1

                                    Medicago littoralis Rohde ex Loisel.

                                 Pajūrinė liucerna

                                 2006 4 5, TG/228/1

                                    Medicago lupulina L.

                                 Apyninė liucerna

                                 2006 4 5, TG/228/1

                                    Medicago murex Willd.

                                 Ežinė liucerna

                                 2006 4 5, TG/228/1

                                    Medicago polymorpha L.

                                 Šiurkščioji liucerna

                                 2006 4 5, TG/228/1

                                    Medicago rugosa Desr.

                                 Raukšlėtoji liucerna

                                 2006 4 5, TG/228/1

                                    Medicago sativa L.

                                 Mėlynžiedė liucerna

                                 2005 4 6, TG/6/5

                                    Medicago scutellata (L.) Mill.

                                 Sraiginė liucerna

                                 2006 4 5, TG/228/1

                                    Medicago truncatula Gaertn.

                                 Margalapė liucerna

                                 2006 4 5, TG/228/1

                                    Medicago x varia T. Martyn

                                 Margoji liucerna

                                 2005 4 6, TG/6/5

                                    Trifolium pratense L.

                                 Raudonasis dobilas

                                 2001 4 4, TG/5/7

                                    Trifolium repens L.

                                 Baltasis dobilas

                                 2003 4 9, TG/38/7

                                    Phacelia tanacetifolia Benth.

                                 Bitinė facelija

                                 2017 4 5, TG/319/1

                                    Arachis hypogaea L.

                                 Valgomasis arachis

                                 2014 4 9, TG/93/4

                                    Brassica rapa L. var. silvestris (Lam.) Rapsukas

                                 Dirvinis bastutis

                                 2002 4 17, TG/185/3

                                    Carthamus tinctorius L.

                                 Dažinis dygminas

                                 1990 10 12, TG/134/3

                                    Papaver somniferum L.

                                 Daržinė aguona

                                 2014 4 9, TG/166/4

                  B DALIS

                     „I PRIEDAS
                     1 straipsnio 2 dalies a punkte nurodytų veislių, turinčių atitikti BAVT techninius protokolus (1), sąrašas

                                    Mokslinis pavadinimas

                                    Bendrinis pavadinimas

                                    BAVT protokolas

                                    Allium cepa L. (Cepa group)

                                 Valgomasis svogūnas

                                 2009 4 1, TP 46/2

                                    Allium cepa L. (Aggregatum group)

                                 Valgomojo svogūno smulkusis variatetas

                                 2009 4 1, TP 46/2

                                    Allium fistulosum L.

                                 Tuščialaiškis česnakas

                                 2010 3 11, TP 161/1

                                    Allium porrum L.

                                 Daržinis poras

                                 2009 4 1, TP 85/2

                                    Allium sativum L.

                                 Česnakai

                                 2004 3 25, TP 162/1

                                    Allium schoenoprasum L.

                                 Laiškiniai česnakai

                                 2015 3 11, TP 198/2

                                    Apium graveolens L.

                                 Salierai

                                 2008 3 13, TP 82/1

                                    Apium graveolens L.

                                 Gumbinis salieras

                                 2008 3 13, TP 74/1

                                    Asparagus officinalis L.

                                 Smidrai

                                 2011 2 16, TP 130/2

                                    Beta vulgaris L.

                                 Paprastasis runkelis, įskaitant Cheltenham rūšį

                                 2009 4 1, TP 60/1

                                    Beta vulgaris L.

                                 Mangoldas

                                 2015 3 11, TP 106/1

                                    Brassica oleracea L.

                                 Garbiniuotasis kopūstas

                                 2011 2 16, TP 90/1

                                    Brassica oleracea L.

                                 Žiedinis kopūstas

                                 2018 3 21, TP 45/2 red. 2

                                    Brassica oleracea L.

                                 Brokolinis kopūstas

                                 2017 3 15, TP 151/2 red.

                                    Brassica oleracea L.

                                 Briuseliniai kopūstai

                                 2017 3 15, TP 54/2 red.

                                    Brassica oleracea L.

                                 Kaliaropė

                                 2017 3 15, TP 65/1 red.

                                    Brassica oleracea L.

                                 Savojinis kopūstas, baltasis gūžinis kopūstas ir raudonasis gūžinis kopūstas

                                 2017 3 15, TP 48/3 red.

                                    Brassica rapa L.

                                 Kininis kopūstas

                                 2008 3 13, TP 105/1

                                    Capsicum annuum L.

                                 Vienmetė paprika

                                 2017 3 15, TP 76/2 red.

                                    Cichorium endivia L.

                                 Salotinė garbanotoji trūkažolė ir salotinė plačialapė trūkažolė

                                 2014 3 19, TP 118/3

                                    Cichorium intybus L.

                                 Paprastoji trūkažolė

                                 2005 12 1, TP 172/2

                                    Cichorium intybus L.

                                 Paprastoji trūkažolė

                                 2019 3 19, TP 154/1 red.

                                    Cichorium intybus L.

                                 Salotinė trūkažolė

                                 2018 3 21, TP 173/2

                                    Citrullus lanatus (Thunb.) Matsum. et Nakai

                                 Tikrasis arbūzas

                                 2014 3 19, TP 142/2

                                    Cucumis melo L.

                                 Sėjamasis melionas

                                 2007 3 21, TP 104/2

                                    Cucumis sativus L.

                                 Paprastasis agurkas

                                 2019 3 19, TP 61/2 red. 2

                                    Cucurbita maxima Duchesne

                                 Didysis moliūgas

                                 2015 3 11, TP 155/1

                                    Cucurbita pepo L.

                                 Paprastasis agurotis

                                 2014 3 19, TP 119/1 red.

                                    Cynara cardunculus L.

                                 Dygusis artišokas

                                 2013 2 27, TP 184/2

                                    Daucus carota L.

                                 Paprastoji morka ir pašarinė morka

                                 2008 3 13, TP 49/3

                                    Foeniculum vulgare Mill.

                                 Paprastieji pankoliai

                                 2004 3 25, TP 183/1

                                    Lactuca sativa L.

                                 Sėjamosios salotos

                                 2019 2 15, TP 13/6 red.

                                    Solanum lycopersicum L.

                                 Valgomasis pomidoras

                                 2018 3 21, TP 44/4 red. 3

                                    Petroselinum crispum (Mill.) Nyman ex A. W. Hill

                                 Petražolės

                                 2007 3 21, TP 136/1

                                    Phaseolus coccineus L.

                                 Raudonžiedė pupelė

                                 2007 3 21, TP 9/1

                                    Phaseolus vulgaris L.

                                 Žemaūgė daržinė pupelė ir vijoklinė daržinė pupelė

                                 2013 2 27, TP 12/4

                                    Pisum sativum L. (partim)

                                 Raukšlėtasis žirnis, gliaudomasis žirnis ir cukrinis žirnis

                                 2017 3 15, TP 7/2 red. 2

                                    Raphanus sativus L.

                                 Valgomasis ridikas

                                 2015 3 11, TP 64/2 red.

                                    Rheum rhabarbarum L

                                 Daržovinis rabarbaras

                                 2016 4 19, TP 62/1

                                    Scorzonera hispanica L.

                                 Valgomoji gelteklė

                                 2015 3 11, TP 116/1

                                    Solanum melongena L.

                                 Paprastasis baklažanas

                                 2008 3 13, TP 117/1

                                    Spinacia oleracea L.

                                 Daržinis špinatas

                                 2017 3 15, TP 55/5 red. 2

                                    Valerianella locusta (L.) Laterr.

                                 Salotinė sultenė

                                 2007 3 21, TP 75/2

                                    Vicia faba L. (partim)

                                 Paprastoji pupa

                                 2004 3 25, TP Broadbean/1

                                    Zea mays L. (partim)

                                 Paprastasis kukurūzas

                                 2010 3 11, TP 2/3

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Pomidoro poskiepiai

                                 2018 3 21, TP 294/1 red. 3

                                    Cucurbita maxima Duchesne x Cucurbita moschata Duchesne

                                 Interspecific hybrids of Cucurbita maxima Duchesne x Cucurbita moschata Duchesne, skirti naudoti kaip poskiepiai

                                 2017 3 15, TP 311/1

                     II PRIEDAS
                     1 straipsnio 2 dalies b punkte nurodytų veislių, turinčių atitikti TNAVAS bandymų atlikimo rekomendacijas (1), sąrašas

                                    Mokslinis pavadinimas

                                    Bendrinis pavadinimas

                                    TNAVAS rekomendacija

                                    Brassica rapa L.

                                 Paprastoji ropė

                                 2001 4 4, TG/37/10

               (1)  Šių protokolų tekstus galima rasti BAVT svetainėje (www.cpvo.europa.eu).

               (1)  Šių rekomendacijų tekstus galima rasti TNAVAS svetainėje (www.upov.int).

               (1)  Šių protokolų tekstus galima rasti BAVT svetainėje (www.cpvo.europa.eu).

               (1)  Šių rekomendacijų tekstus galima rasti TNAVAS svetainėje (www.upov.int).“


title: Tarybos direktyva (ES) 2020/1756 2020 m. lapkričio 20 d. kuria dėl apmokestinamųjų asmenų registravimo Šiaurės Airijoje iš dalies keičiama Direktyva 2006/112/EB dėl pridėtinės vertės mokesčio bendros sistemos

text:
2020 11 25

                  LT

                  Europos Sąjungos oficialusis leidinys

                  L 396/1

         TARYBOS DIREKTYVA (ES) 2020/1756
         2020 m. lapkričio 20 d.
         kuria dėl apmokestinamųjų asmenų registravimo Šiaurės Airijoje iš dalies keičiama Direktyva 2006/112/EB dėl pridėtinės vertės mokesčio bendros sistemos
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 113 straipsnį,
         atsižvelgdama į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdama į Europos Parlamento nuomonę (1),
         atsižvelgdama į Europos ekonomikos ir socialinių reikalų komiteto nuomonę (2),
         laikydamasi specialios teisėkūros procedūros,
         kadangi:

                     (1)

                     remdamasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), 2020 m. sausio 31 d. Jungtinė Karalystė išstojo iš Europos Sąjungos. Susitarime dėl išstojimo nustatytas pereinamasis laikotarpis, kuris baigiasi 2020 m. gruodžio 31 d. Iki tos dienos Jungtinei Karalystei ir jos teritorijoje toliau taikomos Sąjungos pridėtinės vertės mokesčio (PVM) teisės nuostatos. Pasibaigus tam pereinamajam laikotarpiui Jungtinei Karalystei arba jos teritorijoje Sąjungos PVM teisės nuostatos nebebus taikomos;

                     (2)

                     tačiau pagal Protokolo dėl Airijos ir Šiaurės Airijos (toliau – Protokolas), kuris yra neatskiriama Susitarimo dėl išstojimo dalis, 8 straipsnį pasibaigus pereinamajam laikotarpiui Sąjungos PVM teisės nuostatos dėl prekių, kaip išvardyta Protokolo 3 priede, ir toliau bus taikomos Šiaurės Airijoje (3), kad būtų išvengta realios sienos tarp Airijos ir Šiaurės Airijos;

                     (3)

                     todėl apmokestinamųjų asmenų ir tam tikrų neapmokestinamųjų juridinių asmenų prekių sandoriams Šiaurės Airijoje bus taikomos Sąjungos PVM teisės nuostatos, o visiems kitiems sandoriams Jungtinėje Karalystėje, įskaitant sandorius, susijusius su Šiaurės Airija, bus taikomi Jungtinės Karalystės PVM teisės nuostatos;

                     (4)

                     siekiant užtikrinti tinkamą Sąjungos PVM sistemos veikimą, labai svarbu, kad atskiras PVM mokėtojo kodas būtų suteiktas kiekvienam apmokestinamajam asmeniui, tiekiančiam prekes Šiaurės Airijoje, arba kiekvienam apmokestinamajam asmeniui ar neapmokestinamajam juridiniam asmeniui, kuris įsigyja prekes Bendrijos viduje, kaip nurodyta Tarybos direktyvos 2006/112/EB (4) 214 straipsnio 1 dalies a, b ir c punktuose, arba apmokestinamajam asmeniui, siekiančiam pasinaudoti neprivalomomis specialiomis schemomis, skirtomis apmokestinamiesiems asmenims, vykdantiems nuotolinę prekybą prekėmis;

                     (5)

                     todėl siekiant atskirti apmokestinamuosius asmenis ir neapmokestinamuosius juridinius asmenis, kurių prekių sandoriams Šiaurės Airijoje taikomos Sąjungos PVM teisės nuostatos, ir asmenis, vykdančius kitus sandorius, dėl kurių jie yra registruoti PVM mokėtojais Jungtinėje Karalystėje, Šiaurės Airijoje turėtų būti įvesti atskiri PVM mokėtojo kodai su specialiu priešdėliu;

                     (6)

                     paprastai Sąjungos PVM mokėtojo kodų priešdėliai grindžiami šalių ISO 3166 dviraidžiu kodu – alpha 2, pagal kurį nustatoma kodą suteikusi valstybė narė. Šiaurės Airija toje sistemoje neturi specialaus kodo, tačiau teritorijose, neturinčiose specialaus kodo, ISO numato galimybę naudoti X kodus. Todėl tikslinga Šiaurės Airijai pasiūlyti naudoti kodą „XI“;

                     (7)

                     todėl Direktyva 2006/112/EB turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2006/112/EB 215 straipsnis papildomas šia pastraipa:

               „Šiaurės Airija naudoja priešdėlį „XI“.“

            2 straipsnis

               1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2020 m. gruodžio 31 d. Apie tai jos nedelsdamos praneša Komisijai.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja kitą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2020 m. lapkričio 20 d.

                  Tarybos vardu

                  Pirmininkas

               M. ROTH

            (1)  2020 m. lapkričio 11 d. nuomonė (dar nepaskelbta Oficialiajame leidinyje).

            (2)  2020 m. spalio 29 d. nuomonė (dar nepaskelbta Oficialiajame leidinyje).

            (3)  Su sąlyga, kad bus gautas Protokolo 18 straipsnio 1 dalyje nurodytas demokratinis pritarimas Šiaurės Airijoje dėl tolesnio 5–10 straipsnių taikymo.

            (4)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).